EkBass/fiwiki-20250220-pages-articles huggingface dataset:
Ambedkar Stadium

Ambedkar Stadium on jalkapallostadion New Delhissä Intiassa. Stadion toimii Intian pääsarjassa pelaavan ONGC FC:n kotiareenana, mutta sitä käytetään liigaotteluiden ulkopuolella myös Intian jalkapallomaajoukkueen kotikenttänä. Luokka:Intian jalkapallostadionit Luokka:Delhin rakennukset ja rakennelmat Luokka:New Delhi
Joonas Lehtoranta

Joonas Lehtoranta (s. 25. helmikuuta 1994 Kotka) on suomalainen koripalloilija. Hän on edustanut miesten pääsarjaurallaan kasvattajaseuraansa KTP-Basketia ja Kauhajoen Karhua. Hänen isänsä Matti Lehtoranta, veljensä Juho Lehtoranta ja Janne Lehtoranta sekä sisarensa Laura Lehtoranta, Linda-Lotta Lehtoranta ja Roosa Lehtoranta ovat myös SM-tason koripalloilijoita. == Ura == Lehtoranta on KTP-Basketin kasvatti, ja hän pelasi seuran paidassa junioreiden SM-sarjaa. Kaudella 2009–2010 hän voitti B-junioreiden SM-sarjan pistetilaston (23,71 pistettä ottelua kohden) ja kaudeksi 2010–2011 hänet nostettiin seuran edustusjoukkueeseen. A-junioreissa Lehtoranta voitti SM-sarjan pistetilaston kaudella 2011–2012 (20,06 pistettä ottelua kohden) ja kauden päätteeksi hänet valittiin kyseisen sarjan arvokkaimmaksi pelaajaksi. Kaudella 2012–2013 hän teki Korisliigassa keskimäärin 3,4 pistettä ottelua kohden. Samalla kaudella Sami Toiviaisen valmentama KTP saavutti miesten SM-hopeaa. Kauden 2014–2015 päätteeksi KTP saavutti SM-pronssin, ja Lehtoranta valittiin Korisliigan vuoden kehittyneimmäksi pelaajaksi.http://www.basket.fi/uutiset/kaikki_uutiset/?x122462=31865886 Hän teki KTP:n kanssa 1+1-vuotisen jatkosopimuksen. Heinäkuussa 2016 Lehtoranta siirtyi Toiviaisen valmentamaan Kauhajoen Karhuun yksivuotisella sopimuksella.http://www.basket.fi/uutiset/kaikki_uutiset/?x122462=40804997http://www.karhubasket.net/site?node_id=104&action;=show_data&p;_id=2100&ordercol;=publishbegin&ordertype;=desc&row;=1 Toukokuussa 2017 Lehtoranta solmi yksivuotisen jatkosopimuksen Karhun kanssa.Karhu solmi jatkosopimuksia Karhussa Lehtoranta voitti SM-kultaa kauden 2017-18 päätteeksi. Kauden jälkeen hän siirtyi kasvattajaseuransa KTP- Basketin riveihin. Huhtikuussa 2020 solmitun jatkosopimuksen myötä hän jatkaa seurassa kauden 2020-21 ajan.Joonas Lehtoranta jatkaa KTP-BasketissaOdotettuja pelaajauutisiaKotkalaisille ilouutisia, Joonas Lehtoranta jatkaa KTP:ssä == Lähteet == Luokka:Suomalaiset koripalloilijat Luokka:Vuonna 1994 syntyneet Luokka:Elävät henkilöt
Zakir Hussain

Zakir Hussain (; 8. helmikuuta 1897 - 3\. toukokuuta 1969) oli intialainen opettaja ja poliitikko, joka toimi maansa presidenttinä 1967-1969. Hussain tuli tunnetuksi Intian koulutusjärjestelmän kehittäjänä. Hän perusti kansallisen muslimiyliopiston New Delhiin. Poliittisella urallaan hän ehti toimia Biharin kuvernöörinä ja Intian varapresidenttinä ennen kuin hänestä tuli maansa kolmas presidentti. == Lähteet == Luokka:Intian presidentit Luokka:Intian varapresidentit Luokka:Biharin kuvernöörit Luokka:Vuonna 1897 syntyneet Luokka:Vuonna 1969 kuolleet
Rajendra Prasad

Rajendra Prasad (; 3. joulukuuta 1884 – 28. helmikuuta 1963) oli intialainen poliitikko, joka toimi maansa ensimmäisenä presidenttinä 1950–1962. Prasad oli Gandhin toveri itsenäisyysliikkeen alkupäivistä asti ja Intian kansalliskongressin (tulevan intian kongressipuolueen) puheenjohtaja 1934, 1939 ja 1947. Prasad menestyi opinnoissaan poikkeuksellisen hyvin. Hän sai stipendin Kalkutan yliopistossa, ja opiskeli ensin luonnontieteitä ja taiteita ennen kuin suoritti oikeustieteen tutkinnon. Hän meni naimisiin 12-vuotiaana Rajvanshi Devin kanssa. Valmistuttuaan Prasad työskenteli aluksi Kalkutan ja Patnan korkeimmissa oikeuksissa. Vuonna 1917 Gandhi värväsi hänet mukaan kampanjaan, jolla haettiin oikeutta Biharin maatyöläisille, joita brittiläiset indigonviljelijät riistivät. Vuonna 1920 Prasad luopui lakimiehen urastaan ja ryhtyi toimittajaksi ja aktivistiksi. Hän kirjoitti englanninkielisiin lehtiin, mutta hänen pyrkimyksenään oli saada hindi kansalliskieleksi. Prasad valittiin vuonna 1950 presidentiksi yksimielisesti, ja kun vuonna 1952 oli pidetty ensimmäiset parlamenttivaalit, vaalilautakunta valitsi hänet ylivoimaisella äänten enemmistöllä toiselle kaudelle. Vuonna 1957 hänet valittiin kolmennelle kaudelle. Vuonna 1962 hän vetäytyi politiikasta terveyssyihin vedoten. == Lähteet == == Aiheesta muualla == Luokka:Intian presidentit Luokka:Vuonna 1884 syntyneet Luokka:Vuonna 1963 kuolleet
V. V. Giri

Varahagiri Venkata Giri (; 10. elokuuta 1894 Baharampur – 24. kesäkuuta 1980 Chennai) oli intialainen poliitikko, joka toimi maansa neljäntenä presidenttinä vuosina 1969–1974. Giri opiskeli oikeustiedettä Irlannissa University College Dublinissa, jossa hän liittyi Sinn Féin -puolueeseen. Hänestä tuli puolueen johdon erityisesti James Connollyn, Pádraig H. Pearsenin ja Éamon de Valeran ystävä. Vuonna 1916 Giri osallistui pääsiäiskapinaan, mikä johti hänen karkottamiseensa Irlannista. Intiaan palattuaan Giri liittyi työväenliikkeeseen. Hänestä tuli rautatieläisten liiton puheenjohtaja ja ammattiliittojen kongressin puheenjohtaja. Maansa itsenäistytyttyä hänet lähetettiin suurlähettilääksi Ceylonille, ja valittiin sen jälkeen parlamenttiin. Vuonna 1967 hänestä tuli varapresidentti. Zakir Hussainin kuoltua vuonna 1969 kesken virkakauden Giri toimi vt. presidenttinä. Hän vetäytyi virasta vain muutamaksi kuukaudeksi voidakseen asettua ehdolle vaaleissa, jotka hän sitten voitti. Giri toimi kuvernöörinä Uttar Pradeshissa vuosina 1957-1960, Keralassa 1960-1965 sekä Mysoressa 1965–1967. == Lähteet == Luokka:Intian presidentit Luokka:Intian varapresidentit Luokka:Intian työministerit Luokka:Uttar Pradeshin kuvernöörit Luokka:Keralan kuvernöörit Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1894 syntyneet Luokka:Vuonna 1980 kuolleet
Zail Singh

Zail Singh (, alkujaan Jarnail Singh; 5. toukokuuta 1916 - 25\. joulukuuta 1994) oli intialainen poliitikko ja ensimmäinen sikhi, joka toimi maansa presidenttinä. Singh lähti politiikkaan jo 15-vuotiaana, kun hän alkoi toimia sikhien brittivaltaa vastustavassa liikkeessä. Hän opiskeli pyhiä kirjoituksia ja sai arvonimen giani, oppinut. Vuonna 1938 hän perusti Praja Mandal-nimisen poliittisen järjestön, joka liittoutui Intian kongressipuolueen kanssa. Tästä hänet tuomittiin viideksi vuodeksi vankilaan, missä hän otti uuden nimen Zail Singh. Intian itsenäistymisen jälkeen Singh pääsi parlamenttiin ja Punjabin pääministeriksi. Monet pitivät Singhin etenemistä uralla Indira Gandhin yrityksenä lepytellä Punjabin kiihkeitä sikhiseparatistejä. == Lähteet == Luokka:Intian presidentit Luokka:Intian Punjabin pääministerit Luokka:Rajya Sabhan jäsenet Luokka:Lok Sabhan jäsenet Luokka:Intian kongressipuolueen poliitikot Luokka:Vuonna 1916 syntyneet Luokka:Vuonna 1994 kuolleet
Chang

Chang voi tarkoittaa seuraavia: ==Henkilöitä== Chang on usein kiinalaisen Zhang-nimen Wade-Giles-latinisointimuoto, joka on käytössä Taiwanissa ja muualla Kiinan kansantasavallan ulkopuolella kuten Yhdysvalloissa. * Chang Bunker (1811–1874), toinen alkuperäisistä siamilaisista kaksosista * Chang Chen (s. 1976), taiwanilainen näyttelijä * Chang Cheng-Hsien (s. 1967), taiwanilainen baseballpelaaja * Chang Chun-ha (1918–1975), korealainen poliitikko ja demokratia-aktivisti * Chang Hye-jin (s. 1987), eteläkorealainen jousiampuja ja olympiavoittaja * Chang Kai-Chen (s. 1991), taiwanilainen tennispelaaja * Chang Kuo-hua (1914–1972), kiinalainen kenraali ja poliitikko * Chang Myon (1899–1966), eteläkorealainen poliitikko ja diplomaatti, pääministeri 1950–1952 ja 1960–1961 * Chang Tao Ling, Zhang Daoling (34–156), kiinalainen taolainen mystikko ja uskonnollinen johtaja * Chang Xinyue (s. 1994), kiinalainen mäkihyppääjä * Chang Yuan (s. 1997), kiinalainen nyrkkeilijä * Catherine Chang (s. 2000), kiinalainen lapsinäyttelijä * Eileen Chang (1920-1995), kiinalainen kirjailija * Franklin Chang-Diaz (s. 1950), costaricalais-yhdysvaltalainen astronautti * Gary Chang (s. 1953), yhdysvaltalainen elokuvasäveltäjä * Hae-won Chang, eteläkorealainen pianisti * Ha-Joon Chang (s. 1963), eteläkorealainen taloustieteilijä * Han-na Chang (s. 1982), eteläkorealaissyntyinen sellisti ja kapellimestari * Iris Chang (1968–2004), yhdysvaltalainen toimittaja * Jerry Chang, JerryC 8s. 1981), taiwanilainen kitaristi * Jung Chang, Er-hong Chang (s. 1952), kiinalainen kielitieteilijä ja tietokirjailija * Michael Chang (s. 1972), yhdysvaltalainen tennispelaaja * Michael Chang, yhdysvaltalainen animaatio-ohjaaja ja animaattori * Sarah Chang (s. 1980), korealais-yhdysvaltalainen viulisti ==Kuvitteellisia henkilöitä== * Cho Chang, Harry Potter-kirjasarjan hahmo * Julia Chang, pelisarjassa Tekken * Mike Chang, televisiosarjassa Glee * Pierre Chang, televisiosarjassa Lost ==Muita merkityksiä== * Beer Chang, thamaalainen olutmerkki * Chang, intialainen Nagalandin alueella asuva heimo * Chang International Circuit, Buriram United International Circuit, moottorirata Buriramissa, Thaimaassa Luokka:Luettelot henkilöistä sukunimen mukaan
Kure

Kure () on Japanin kaupunki Honshūn saarella Chūgokun alueella Hiroshiman prefektuurissa. Se sijaitsee prefektuurin eteläosassa Seton sisämeren rannalla ja siihen kuuluu useita sisämeren saaria. Kaupungissa on 236 905 asukasta (vuonna 2014) ja sen pinta-ala on 353,86 neliökilometriä. Kure on valittu yhdeksi Japanin ydinkaupungeista. Kureen avattiin keisarillisen Japanin laivaston tukikohta vuonna 1889. Sen jälkeen paikkakunta on toiminut laivastokaupunkina. Kuren kaupunki perustettiin kahden kyläkunnan ja kahden maaseutukaupungin yhdistyessä 1. lokakuuta 1902. Kaupunkia pommitettiin useita kertoja toisessa maailmansodassa, ja 24.–28. heinäkuuta 1945 yhdysvaltalaiset joukot hyökkäsivät Kuren laivastotukikohtaan upottaen useita aluksia (katso Kuren pommitukset). Erityiskaupunki Kuresta tehtiin vuonna 2000, minkä jälkeen se laajeni huomattavasti useiden kuntaliitosten kautta, etenkin vuonna 2005, kun siihen liitettiin kuusi maaseutukaupunkia ja perustettiin kokonaan uusi Kuren kaupunki. == Lähteet == == Aiheesta muualla == * Kaupungin internetisivut Luokka:Hiroshiman prefektuurin kaupungit
Jeremy Wilson

Jeremy Michael Wilson (1944 – 2. huhtikuuta 2017 Oxford) oli brittiläinen historioitsija ja kirjailija. Wilson tunnetaan T. E. Lawrencea käsittelevästä tutkimuksestaan, ja hän julkaisi tätä käsittelevän elämäkerran Lawrence of Arabia: The Authorised Biography of T.E. Lawrence (1989).Korda, Michael: Hero: The Life and Legend of Lawrence of Arabia, s. 694–695. J R Books, 2011. == Lähteet == Luokka:Brittiläiset tietokirjailijat Luokka:Brittiläiset historioitsijat Luokka:Vuonna 1944 syntyneet Luokka:Vuonna 2017 kuolleet
Neelam Sanjiva Reddy

Neelam Sanjiva Reddy (; 18. toukokuuta 1913 - 1\. kesäkuuta 1996) oli intialainen poliitikko, joka toimi maansa kuudentena presidenttinä vuosina 1977–1982. Reddy oli ehdolla presidentiksi jo 1969, mutta silloin tuli valituksi pääministeri Indira Gandhin suosikki ja kongressipuolueen asettama ehdokas Varahagiri Venkata Giri. Reddy sai oikeustieteen kunniatohtorin arvon Sri Venkateshwaran yliopistossa vuonna 1958. == Lähteet == Luokka:Intian presidentit Luokka:Vuonna 1913 syntyneet Luokka:Vuonna 1996 kuolleet
Archibald Murray

Archibald James Murray (23. huhtikuuta 1860 Kingsclere, Hampshire – 21. tammikuuta 1945 Reigate) oli Britannian armeijan kenraali. Hän palveli toisessa buurisodassa ja ensimmäisessä maailmansodassa. Murray poistui palveluksesta 1922 ja kuoli kotonaan tammikuussa 1945. == Lähteet == Luokka:Vuonna 1860 syntyneet Luokka:Vuonna 1945 kuolleet Luokka:Brittiläiset kenraalit
Basappa Danappa Jatti

Basappa Danappa Jatti (; 10. syyskuuta 1912 - 7\. toukokuuta 2002) oli intialainen poliitikko, joka toimi maansa varapresidenttinä vuosina 1974–1979 ja virkaatekevänä presidenttinä keväällä 1977 preisdentti Fakhruddin Ali Ahmedin kuoleman jälkeen. Vuosina 1972–1974 hän toimi Orissan kuvernöörinä. == Lähteet == Luokka:Intian presidentit Luokka:Intian varapresidentit Luokka:Odishan kuvernöörit Luokka:Intian kongressipuolueen poliitikot Luokka:Vuonna 1912 syntyneet Luokka:Vuonna 2002 kuolleet
Margit

Margit on naisen etunimi, Margareta-nimen lyhennetty muoto, joka on käytössä varsinkin Unkarissa, Pohjoismaissa ja Virossa. Suomessa nimi Margit on Digi- ja väestötietoviraston tietojen mukaan annettu vuoden 2019 loppuun mennessä 15 383 naiselle ja ainakin yhdelle miehelle. Nimi on käytössä, paitsi suomen­ruotsalaisilla, myös suomen­kielisillä yleisesti varsinkin Länsi- Suomessa ja Lapissa. Nimeä ei kuitenkaan tässä muodossa ole suomen­kielisessä kalenterissa, mutta suomen­ruotsalaisen kalenterin mukaan Margitin nimipäivä on 20. heinäkuuta, Margaretan päivänä. == Tunnettuja Margiteja == * Unkarin Pyhä Margareta, (1242–1270), unkarilainen nunna ja prinsessa, jonka mukaan on nimetty myös Budapestin Margitinsaari * Margit Aarnio-Aaltonen (1900–1980), taidemaalari * Margit von Bonsdorff-Edgren (1891–1939), opettaja ja Suomen ruotsalaisen naisliiton Svenska Kvinnoförbundetin puheenjohtaja * Margit Borg- Sundman (1902–1992), suomalainen Kokoomuksen kansanedustaja * Margit Brandt (1945–2011), tanskalainen muotisuunnittelija * Margit Carlqvist (s. 1932), ruotsalainen näyttelijä * Margit Ekman (1919–2011), suomalainen valokuvaaja * Margit Eskman (1925–1990), suomalainen sosionomi, Sosiaalihallituksen pääjohtaja, SDP:n kansanedustaja ja ministeri * Margit Kaffka (1880–1918), unkarilainen kirjailija * Margit Kalka, Maggie Kalka (1912–1996), suomalainen ratameloja ja miekkailija * Margit Korondi (1932–2022), unkarilainen telinevoimistelija ja olympiavoittaja * Margit Laakso (1923–2013), suomalainen pikaluistelija * Margit Leskinen (1915–2002), suomalainen uimari * Margit Lilius (1899–1991), suomalainen balettitanssija * Margit Lindeman (s. 1948), suomalainen näyttelijä * Margit Lindqvist (1890–1967), suomenruotsalainen kirjailija * Margit Lintu, suomalainen ikonimaalari * Margit Mattsson (1930–2019), Miss Suomen perintöprinsessa 1947 * Margit Papp (s. 1948), unkarilainen viisiottelija * Margit Papunen, o.s. Tamminen (s. 1938), suomalainen keihäänheittäjä * Margit Pörtner (1972–2017), tanskalainen curlingpelaaja * Margit Rahkonen (s. 1949), suomalainen pianisti * Margit Ravn (1885–1960), norjalainen kirjailija * Margit Sandemo (1924–2018), norjalais- ruotsalainen kirjailija * Margit von Schoultz-Frankenhaeuser (1898–1990), suomenruotsalainen runoilija * Margit Schramm (1935–1996), saksalainen operetti- ja oopperalaulaja * Margit Schumann (1952–2017), itäsaksalainen ohjaskelkkailija ja olympiavoittaja * Margit Slachta (1884–1974), unkarilainen nunna ja poliitikko * Margit Tirkkonen (1914–1988), suomalais-ruotsalainen tanssitaiteilija ja näyttelijä * Margit Törnudd, o.s. Niininen (1905–1993), suomenruotsalainen kirjailija ja Helsingin lastenhuoltotoimiston toimistopäällikkö * Margit von Willebrand-Hollmerus (1894–1982), suomenruotsalainen kirjailija * Margit Åström (1899–1980), suomenruotsalainen kirjailija == Kuvitteellisia Margiteja == * Margit Haukkamaa, televisiosarjassa Blondi tuli taloon == Lähteet == == Aiheesta muualla == Luokka:Etunimet
Kinema Junpo

Kinema Junpo () on japanilainen elokuvalehti, jonka perusti neljä japanilaisopiskelijaa 1919. Lehti ilmestyi alun perin kolmesti kuussa, mutta sitä on sittemmin julkaistu kahdesti kuussa. == Aiheesta muualla == * Lehden viralliset internet-sivut kinejun.com Luokka:Elokuvalehdet Luokka:Japanilaiset lehdet
Lasiveitsikalat

Lasiveitsikalat (Sternopygidae) on veitsikalojen lahkoon kuuluva heimo. Heimon lajeja tavataan makeista vesistä Keski- ja Etelä-Amerikasta. Eräitä lasiveitsikaloja pidetään myös akvaarioissa. ==Lajit ja anatomia== Varhaisimmat lasiveitsikalojen heimoon kuuluvat fossiilit on ajoitettu mioseenikaudelle. Nykyään heimoon luetaan kuuluvaksi lähteestä riippuen 5 tai 6 sukua ja 28–41 lajia. Tyypillisiä piirteitä heimon lajeille ovat pitkänomainen, litteähkö ja muodoltaan veitsenterää muistuttava ruumis. Eigenmannia- ja Rhabdolichops-sukujen lajien ruumis on läpikuultava. Kooltaan kalat voivat saavuttaa 12–140 senttimetrin pituuden ja suurin laji on siimaveitsikala (Sternopygus macrurus). Heimon kaloilla ei ole selkäevää eikä vatsaeviä ja peräevä on hyvin pitkä. Lasiveitsikaloilla on lihaskudoksesta muodostunut elin, joka tuottaa heikon sähkökentän. ==Levinneisyys ja elintavat== Lasiveitsikalalajien levinneisyys ulottuu Panamasta Argentiinaan. Etelä-Amerikassa ainoa maa, jonka alueella heimon kaloja ei tavata on Chile. Veitsikalojen elinympäristöä ovat purot ja joet sekä tulvatasangot. Ravinto koostuu pienistä vesieläimistä, kuten hyönteisistä ja hyönteisten toukista ja planktonista. Eigenmannia-suvun lajeja ja siimaveitsikalaa pidetään akvaariokaloina. ==Lähteet== Luokka:Veitsikalat
Adelén

Adelén Rusillo Steen (s. 4. marraskuuta 1996 Tønsberg, Norja) taiteilijanimeltään pelkkä Adelén, on norjalainen poplaulaja. ==Ura== Adelén on kotoisin Hortenista. Hän osallistui Norjan kansalliseen Eurovision laulukilpailun karsintaan vuonna 2013 espanjalaisvaikutteisella kappaleella ”Bombo” ja sijoittui toiseksi. Kappale sijoittui heti esityksen jälkeen suoraan toiselle sijalle Norjan iTunes-listalla. Kappale pääsi myös VG- listalle, Norjan viralliselle singlelistalle. Vuonna 2013 Adelén allekirjoitti Simon Fullerin kanssa sopimuksen materiaalinsa maailmanlaajuisesta julkaisemisesta. Seuraava single, ”Baila Conmigo”, julkaistiin kesäkuussa. YouTubessa julkaistiin singlen esikatseluversio 21. kesäkuuta, kun taas kokonainen versio oli saatavilla iTunesissa. Maaliskuussa 2014 ilmestyi Adelénin kolmas single ”Always On My Mind”. Toukokuussa julkaistiin Adelénin neljäs single, ”Olé”, joka tehtiin yhdeksi samana kesänä Brasiliassa pelattujen jalkapallon maailmanmestaruuskilpailujen tunnuskappaleista. Marraskuussa 2015 Adelén julkaisi viidennen singlensä, nimeltään ”Spell On Me”. Adelénilla on espanjalainen äiti ja norjalainen isä. == Diskografia == === Singlet === * ”Bombo” (2013) * ”Baila Conmigo” (2013) * ”Always On My Mind” (2014) * ”Olé” (2014) * ”Spell On Me” (2015) * ”Wild Like Me” (2016) * ”Go Home” (2017) * ”What´s Next” (2019) * ”Beat” (feat. Kapla y Miky) (2019) * ”Somewhere We Can Talk” (2019) * ”Jaded” (2021) * ”Safety Light” (2021) * ”Obsessed” (2021) ==Lähteet== == Aiheesta muualla == Luokka:Norjalaiset poplaulajat Luokka:Vuonna 1996 syntyneet Luokka:Elävät henkilöt Luokka:Seulonnan keskeiset artikkelit
Anshin kansallispuisto

Anshin kansallispuisto () on luonnonsuojelualue Intian Karnatakan osavaltiossa. Se sijaitsee Uttar Kannadan piirikunnassa noin 60 km Karwarista. Alue tunnetaan monipuolisesta kasvillisuudesta ja eläimistöstä. Puistossa on sekä sademetsää että lauhkean alueen lehtimetsää. Siellä on tavattu 197 lintulajia. Se on myös Aasian ainoa kansallispuisto, jossa musta pantteri elää luonnonvaraisena. Lisäksi siellä tavataan elefantteja, tiikereitä, kauriita ja villisikoja. == Lähteet == == Aiheesta muualla == Luokka:Karnatakan maantiede Luokka:Intian kansallispuistot
Bandhavgarhin kansallispuisto

Bandhavgarhin kansallispuisto on luonnonsuojelualue Intiassa Umarian piirikunnassa, Madhya Pradeshin osavaltiossa. Se tunnetaan tiikereistään ja panttereistaan. Puisto sijaitsee Vindhyan vuorten keskellä. Tyypillistä kasvillisuutta ovat sal- eli intianmerantipuut ja bambut. Tiedosto:Morning Gossip at Bandhavgarh (3495817329).jpg|Apinoita Bandhavgarhin kansallispuistossa. File:Chital Deer (Bandhavgarh).jpg|Aksishirvi File:Forest tusker used for 'Forest Patrol duty' and tiger tourism on elephants..JPG|Elefantit ovat metsänhoidon ja tiikeriturismin palveluksessa. == Lähteet == == Aiheesta muualla == Puiston kotisivut Luokka:Intian kansallispuistot Luokka:Madhya Pradeshin maantiede
Bandipurin kansallispuisto

Bandipurin kansallispuisto () on luonnonsuojelualue Intian Karnatakan osavaltiossa. Se sijaitsee Mysore-Ooty valtatien varrella. Yhdessä naapuriosavaltioiden kansallispuistojen kanssa se muodostaa Intian laajimman biosfäärinsuojelualueen Nilgirin biosfäärialueen. Puistossa elää useita tiikereitä. Muita eläinlajeja ovat gauri, aksishirvi, sambarhirvi ja pantteri. File:2012-bandipur-bolgudda.jpg|maisema File:2012-bandipur-tiger.jpg|tiikeri File:2005-bandipur-tusker.jpg|elefantti File:2012-bandipur-chital.jpg| aksishirvi == Lähteet == == Aiheesta muualla == Luokka:Intian kansallispuistot Luokka:Karnatakan maantiede
Saija-Maria Saari

Saija-Maria Saari (s. 24. marraskuuta 1989 Lapua)http://www.pesis.fi/@Bin/3237476/Saari+Saija-Maria.xls on suomalainen Lapuan Virkiää edustava pesäpalloilija, jonka saavutuksiin lukeutuvat kymmenen SM-mitalia. Vuonna 2013 hänet valittiin Itä–Länsi-ottelun parhaaksi pelaajaksiArvo-ottelussa debytoinut Saari palkittiin heti kentän parhaana, YLE 13.7.2013. Sisäpelissä Saari toimii etenijänä ja vaihtajana, ulkopelissä etukentällä siepparina. == Saavutukset == * Vuoden pesäpalloilija: 2014 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ * Kultainen räpylä: 2014 http://www.pesis.fi/pesapalloliitto/historia/parhaat-pelaajat- kausittain/pelaajien_valinnat/ * Superpesiksen pudotuspelien arvokkain pelaaja: 2015 * Superpesiksen kuukauden pelaaja: elokuu 2014 http://www.pesis.fi/pesapalloliitto/historia/pelaajatilastot/kuukauden_pelaajat/ == Lähteet == * http://www.pesiksenmaailma.fi/index.php/pelaajakortit?pelaajaid=4887&view;=pelaajakortti * http://www.virkiapesis.fi/fin/Edustusjoukkue/Pelaajat/Saari_Saija- Maria.10.p7.html * http://www.bittilahde.fi/cgi- bin/tilastot/kooste2.py?data=16-2-4 * http://www.bittilahde.fi/cgi- bin/tilastot/kooste2.py?data=17-2-4 * http://www.bittilahde.fi/cgi- bin/tilastot/kooste2.py?data=19-2-4 * http://www.bittilahde.fi/cgi- bin/tilastot/kooste2.py?data=22-2-4 * http://www.bittilahde.fi/cgi- bin/tilastot/kooste2.py?data=23-2-4 * http://www.bittilahde.fi/cgi- bin/tilastot/kooste2.py?data=21-2-4 * http://www.bittilahde.fi/cgi- bin/tilastot/kooste2.py?data=20-2-4 * http://www.bittilahde.fi/cgi- bin/tilastot/kooste2.py?data=18-2-4 * http://www.virkiapesis.fi/fin/Superpesis/Valmennus_ja_huolto.18.html * http://www.hs.fi/urheilu/Virki%C3%A4+tarrasi+naisten+pesismestaruuteen/a1305545390373 * http://yle.fi/urheilu/lapualle_kolmas_perakkainen_mestaruus/6820265 === Viitteet === Luokka:Suomalaiset pesäpalloilijat Luokka:Vuonna 1989 syntyneet Luokka:Elävät henkilöt
Kanger Ghatin kansallispuisto

Kanger Ghatin kansallispuisto on luonnonsuojelualue Intiassa Chhattisgarhin osavaltiossa. Se sijaitsee 27 km kaakkoon Jagdalpurista. Puisto on kuutisen kilometriä leveä, 33 km pitkä ja seurailee Kangerin jokilaaksoa. Laaksossa kasvaa Intian niemimaan viimeisiä koskemattomia ikimetsiä. Tyypillisiä lajeja ovat sal- eli intianmerantipuut, tiikki ja bambut. Niiden joukossa kulkee tiikereitä, leopardeja, kääpiökauriita, sambar- ja aksishirviä. == Lähteet == == Aiheesta muualla == Luokka:Chhattisgarh Luokka:Intian kansallispuistot
Vamos a la Discoteca

__NOTOC__ Vamos a la Discoteca on belgialaisen eurodance-yhtye Paradision kappale. Se julkaistiin huhtikuussa 1997 kolmantena singlenä heidän debyyttialbumilta, Paradisiolta. Se ylsi kymmenen parhaan joukkoon Suomessa, Italiassa, Norjassa ja Ruotsissa, sekä kahdenkymmenen parhaan joukkoon Belgiassa ja Ranskassa. Kappaleelle on tehty myös musiikkivideo, joka kuvattiin Harbour Islandilla, Bahaman saarilla. == Kappaleet == === Euroopan painos === # # # # # ==Listasijoitukset== Listat (2012) Sijoitus Belgia (Ultratop 50 Flanderi) 20 Belgia (Ultratop 50 Vallonia) 18 Suomi (Suomen virallinen lista) 3 Ranska (SNEP) 18 Italia (FIMI) 9 Norja (VG-lista) 6 Ruotsi (Sverigetopplistan) 3 == Lähteet == Luokka:Vuoden 1997 kappaleet Luokka:Paradision kappaleet
Dibru-Saikhowan kansallispuisto

Dibru-Saikhowan kansallispuisto (, ) on luonnonsuojelualue Intian Assamin osavaltiossa. Se sijaitsee 12 km:n päässä Tinsukian kaupungista. Lähin isompi kaupunki, lentokenttä ja rautatieasema ovat Dibrugarhissa. Puisto on kuuluisa villihevosistaan ja erittäin uhanalaisen sumatransorsan elinympäristönä. Puistoa rajaavat Brahmaputra-, Lohit- ja Dibru-joet. Se koostuu kosteasta ikivihreästä metsästä, trooppisista kosteista lehtimetsistä, ruovikosta ja ruohoniityistä. Siellä on Koillis-Intian laajin pajuja kasvava suometsä. Jokien tulvaniityt ovat monien harvinaisten lintulajien suojapaikka. Puistossa on tavattu 36 nisäkäslajia, 8 kilpikonnalajia ja yli 350 lintulajia. == Lähteet == == Aiheesta muualla == Luokka:Assam Luokka:Intian kansallispuistot
Petrus Boddeng Timang

Petrus Boddeng Timang (s. 7. heinäkuuta 1947) on indonesialainen roomalaiskatolinen piispa. Hänet vihittiin papiksi 13. tammikuuta 1974 ja nimitettiin Banjarmasinin hiippakunnan johtoon 14. kesäkuuta 2008. Piispaksi vihkiminen seurasi 26. lokakuuta. Pääkonsekraattorina toimi Fransiskus Xaverius Rocharjanta Prajasuta, jota avustivat Florentinus Sului Hajang Hau ja Johannes Liku Ada'.Catholic-Hierarchy.org: Bishop Petrus Boddeng Timang == Lähteet == Luokka:Indonesialaiset papit Luokka:Katoliset piispat Luokka:Vuonna 1947 syntyneet Luokka:Elävät henkilöt
Fransiskus Xaverius Rocharjanta Prajasuta

Fransiskus Xaverius Rocharjanta Prajasuta MSF (3. marraskuuta 1931 Nguntaranadi – 28. heinäkuuta 2015) oli indonesialainen roomalaiskatolinen piispa. Hänet vihittiin papiksi 19. joulukuuta 1959 ja nimitettiin Banjarmasinin hiippakunnan johtoon 6. kesäkuuta 1983. Piispaksi vihkiminen seurasi 23. lokakuuta. Pääkonsekraattorina toimi Wilhelmus Joannes Demarteau, jota avustivat Francis Xavier Sudartanta Hadisumarta ja Hieronymus Herculanus Bumbun.Catholic-Hierarchy.org: Bishop Fransiskus Xaverius Rocharjanta Prajasuta, M.S.F. Prajasuta jäi eläkkeelle 14. kesäkuuta 2008. == Lähteet == Luokka:Indonesialaiset papit Luokka:Katoliset piispat Luokka:Vuonna 1931 syntyneet Luokka:Vuonna 2015 kuolleet
Michaela Moua

Michaela Moua (s. 18. elokuuta 1976 Helsinki) on suomalainen pelaajauransa lopettanut koripalloilija. Hän aloitti uransa Naisten SM-sarjassa 16-vuotiaana 1992 ja teki myös maajoukkuedebyyttinsä samana vuonna. Moua edusti kasvattajaseuraansa Vantaan Pussihukkia vuoteen 1996 saakka. Hän sai stipendin Ohion yliopistoon, missä pelasi yliopistosarjaa neljän kauden ajan. Eurooppaan palattuaan Moua pelasi muun muassa Ranskassa, Sveitsissä ja Italiassa. Suomen naisten koripallomaajoukkuetta Michaela Moua edusti 124:ssä A-maaottelussa. Moualla on afrikkalaista taustaa isänsä puolelta. Moua kirjoitti ylioppilaaksi Mäkelänrinteen lukiosta vuonna 1996 ja suoritti ylemmän korkeakoulututkinnon Roskilden yliopistossa Tanskassa. Urheilu-uransa jälkeen hän on työskennellyt pääasiassa eri kansalaisjärjestöissä. Toukokuussa 2021 Euroopan komissio nimitti Mouan Euroopan unionin ensimmäiseksi rasismintorjunnan koordinaattoriksi. Koordinaattorin tehtävänä on pitää yhteyttä rodullisiin tai etnisiin vähemmistöihin kuuluviin henkilöihin ja välittää heidän huolenaiheensa komissiolle. == Saavutukset == *Sveitsin mestaruus: 2004, 2005 *Sveitsin cupmestaruus: 2005 *Kroatian cupmestaruus: 2007 == Lähteet == *Suomen Koripalloliiton tilastot ===Viitteet=== Luokka:Suomalaiset koripalloilijat Luokka:Vuonna 1976 syntyneet Luokka:Elävät henkilöt
Sean Callery

Sean Callery (s. 1964 Hartford) on yhdysvaltalainen televisio-, elokuva- ja videopelisäveltäjä. Hän on tunnettu säveltämästään musiikista 24-televisiosarjaan, josta hän on voittanut kolme Emmy-palkintoa. Muita tunnettuja Calleryn sävellyksiä on televisiosarjoissa La Femme Nikita, Shark, Bones ja Isänmaan puolesta. Callery on myös luonut ääniraidat videopeleihin James Bond 007: Everything or Nothing ja 24: The Game. Callery syntyi Connecticutin osavaltion Hartfordissa ja varttui Rhode Islandin Bristolissa. Hän alkoi soittaa pianoa jo nuorena. Hieman myöhemmin hän opetteli soittamaan myös pasuunaa ja tuubaa. == Tuotanto == === Televisiomusiikki === * La Femme Nikita (1997–2001) * Freedom (jakso ”Enemy”, 2000) * Sheena (6 jaksoa, 2000–2001) * 24 (2001–2014) * Näkijä (2005–2011) * Treasure Hunters (11 jaksoa, 2006) * Shark (2006–2008) * The ½ Hour News Hour (17 jaksoa, 2007) * The Whole Truth (2 jaksoa, 2010) * Kennedyt (2011) * The Confession (10 jaksoa, 2011) * The Finder (2 jaksoa, 2012) * Bones (123 jaksoa, 2008–2014) * Isänmaan puolesta (2011–2013) * Holmes NYC (42 jaksoa, 2012–2014) * 24 – Lontoo (2014) * Backstrom (2015) * Minority Report (2015) * Jessica Jones (2015–2019) * Designated Survivor (2016) * Inhumans (2017) * Bull (2018–) === Elokuvamusiikki === * Blowback – koston aika (2000) * Mayday – Hätäkutsu (2005) * Not Like Everyone Else (2006) * 24: Redemption (2008) === Videopelimusiikki === * James Bond 007: Everything or Nothing (2003) * 24: The Game (2006) == Aiheesta muualla == * Kotisivut * * Luokka:Yhdysvaltalaiset elokuvasäveltäjät Luokka:Videopelimuusikot Luokka:Vuonna 1964 syntyneet Luokka:Elävät henkilöt
Johannes Liku Ada'

Johannes Liku Ada' (s. 22. joulukuuta 1948) on indonesialainen roomalaiskatolinen arkkipiispa. Hänet vihittiin papiksi Ujung Pandangin arkkihiippakuntaan 21. tammikuuta 1975 ja nimitettiin sen vihkipiispaksi sekä Amantian titulaaripiispaksi 11. lokakuuta 1991. Piispaksi vihkiminen seurasi 2. helmikuuta 1992. Pääkonsekraattorina toimi Franciscus van Roessel, jota avustivat Julius Riyadi Darmaatmadja ja Joseph Theodorus Suwatan.Catholic- Hierarchy.org: Archbishop Johannes Liku Ada’ Liku Ada' sai 11. marraskuuta 1994 nimityksen Ujung Pandangin arkkipiispaksi. Vuonna 2000 arkkihiippakunnan nimeksi vaihdettiin Makassar.Catholic-Hierarchy.org: Archdiocese of Makassar == Lähteet == Luokka:Indonesialaiset papit Luokka:Katoliset arkkipiispat Luokka:Vuonna 1948 syntyneet Luokka:Elävät henkilöt
Tulipääbulbuli

Tulipääbulbuli (Pycnonotus zeylanicus) on bulbulien heimoon kuuluva varpuslintu. ==Levinneisyys== Tulipääbulbulia tavataan Bruneissa, Indonesiassa, Malesiassa, Myanmarissa ja Singaporessa. Laji oli vielä yleinen 1980-luvulla, mutta sen uskotaan sen jälkeen hävinneen Thaimaasta, Jaavalta ja ehkä Sumatraltakin. Laji on vähenemeässä nopeasti häkkilintupyynnin ja elinympäristöjen tuhoutumisen vuoksi, ja koko kannan kooksi on arvioitu alle 2 500 yksilöä. Kansainvälinen luonnonsuojeluliitto luokittelee sen siksi äärimmäisen uhanalaiseksi. ==Elinympäristö== Tulipääbulbuli elää jokien, purojen, marskimaiden ja muiden kosteiden alueiden lähellä, yleensä alangoilla. Tulipääbulbulit elävät yleensä pareittain tai pienissä, korkeintaan viiden yksilön perhekunnissa. ==Lähteet== Luokka:Bulbulit Luokka:Uhanalaiset linnut
Viirubulbuli

Viirubulbuli (Pycnonotus striatus) on bulbulien heimoon kuuluva varpuslintu. ==Levinneisyys== Viirubulbulia tavataan Bhutanissa, Kiinassa, Intiassa, Laosissa, Myanmarissa, Nepalissa, Thaimaassa ja Vietnamissa. Lajin on kuvattu olevan melko yleinen koko levinneisyysalueellaan ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Bulbulit
Mountfield HK

Mountfield HK on tšekkiläinen jääkiekkojoukkue, joka pelaa Tšekin pääsarjassa Tipsport Extraligassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka 2 Jan Kasal L 2025+1 Hinsdale, Illinois, Yhdysvallat 31 Stanislav Škorvánek L 2026 Žilina, Slovakia 35 Filip Novotný L 2025+1 Pelhřimov, Tšekkoslovakia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 7 Matěj Pinkas L 2025 Praha, Tšekki 9 Martin Pláněk R 2026 Znojmo, Tšekkoslovakia 12 Graeme McCormack R 2027 Thunder Bay, Ontario, Kanada 17 Ralfs Freibergs L 2025 Riika, Latvian SNT, Neuvostoliitto 19 Tomáš Pavelka (C) L 2028 Ostrava, Tšekki 24 Štěpán Černý L 2026+1 Hradec Králové, Tšekki 29 Petr Kalina L 2026 Roudnice, Tšekki 55 Jérémie Blain (A) R 2026 Longueuil, Québec, Kanada 89 Dávid Mudrák R 2026 Zvolen, Slovakia Michael Vukojevic L 2026 Oakville, Ontario, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 15 Ryan Dmowski L VLH 2026 East Lyme, Connecticut, Yhdysvallat 16 Martin Štohanzl L KH 2026 Opočno, Tšekki 18 Štěpán Pokorný L H 2025+2 Kolín, Tšekki 20 Kryštof Lang R LH Laina Tábor, Tšekki 25 Alex Tamáši L KH 2027 Rimavská Sobota, Slovakia 26 Aleš Jergl R OLH 2026 Kroměříž, Tšekki 34 Kevin Klima L VLH / KH 2026 Tampa, Florida, Yhdysvallat 56 Patrik Miškář L KH 2028 Hořice, Tšekki 62 Radek Pilař L H / P 2025 Jičín, Tšekki 64 Jakub Pour L OLH 2026 Rokycany, Tšekki 74 Connor Bunnaman L KH / VLH 2027 Guelph, Ontario, Kanada 83 Petr Moravec L KH 2025+1 Hradec Králové, Tšekki 85 Adam Novotný L LH 2026+1 Hradec Králové, Tšekki 92 David Šťastný L VLH 2025 Přerov, Tšekki 94 Jordann Perret (A) L OLH 2028 Autrans, Ranska 95 Oskars Batņa L KH / VLH 2026 Riika, Latvia 98 Radovan Pavlík L LH 2026 Hradec Králové, Tšekki ===Valmennus & Joukkueenjohto=== * Päävalmentaja: Tomáš Martinec * Apuvalmentaja: Peter Frühauf * Apuvalmentaja: Tomáš Hamara * Maalivahtivalmentaja: Robert Horyna * Apumaalivahtivalmentaja: Filip Luňák * Videovalmentaja: Patrik Stehno * Fysiikkavalmentaja: Michal Tvrdík * Huoltopäällikkö: Petr Pluhař * Huoltopäällikkö & Joukkueenjohtaja: Ladislav Souček * Huoltopäällikkö: Bohdan Višňák * Toimitusjohtaja: Aleš Kmoníček * Joukkueenjohtaja: Bohdan Višňák Lähde: EliteProspectshttps://www.eliteprospects.com/team/15659/hk-hradec- kralove Viitattu 3.11.2021. == Lähteet == ==Aiheesta muualla== * Kotisivut Luokka:Tšekkiläiset jääkiekkoseurat Luokka:Vuonna 2013 perustetut urheiluseurat Luokka:Hradec Královén lääni
Alphonsus Augustus Sowada

Alphonsus Augustus Sowada OSC (23. kesäkuuta 1933 Avon, Minnesota, Yhdysvallat – 11. tammikuuta 2014) oli Indonesiassa toiminut roomalaiskatolinen piispa. Hänet vihittiin papiksi 31. toukokuuta 1958 ja nimitettiin Agatsin hiippakunnan johtoon 29. toukokuuta 1969. Piispaksi vihkiminen seurasi 23. marraskuuta. Pääkonsekraattorina toimi Joseph Mees, jota avustivat Herman Tillemans ja Rudolf Joseph Manfred Staverman.Catholic-Hierarchy.org: Bishop Alphonsus Augustus Sowada, O.S.C. Sowada erosi tehtävistään piispana 9. toukokuuta 2001. == Lähteet == Luokka:Yhdysvaltalaiset papit Luokka:Katoliset piispat Luokka:Vuonna 1933 syntyneet Luokka:Vuonna 2014 kuolleet
Rajwinder Kaur

Rajwinder Kaur on (s. 21. huhtikuuta 1980) intialainen pikajuoksija, joka on erikoistunut 400 metrin matkoihin. Kaur osallistui Kesäolympialaisiin 2004, jossa sijoittui 4x400 metrin viestijuoksukilpailussa seitsemänneksi joukkuetoveriensa Sathi Geethan, Kalayathumkuzhi Matthews Beenamolin ja Chitra Somanin kanssa. Joukkueen kokonnaisaika oli 3:26,29. Kaur oli Intian joukkueen jäsen myös Kansainyhteisön kisoissa 2006. Hänen henkilökohtainen paras aikansa 400 metrin matkalla on 51,57 sekuntia, jonka hän juoksu Chennaissa Kesäkuussa 2004. Luokka:Elävät henkilöt Luokka:Vuonna 1980 syntyneet Luokka:Intialaiset pikajuoksijat
Namdaphan kansallispuisto

Namdaphan kansallispuisto on kansallispuisto Intian luoteisosissa. Puisto perustettiin luonnonsuojelualueeksi vuonna 1972 ja julistettiin kansallispuistoksi ja tiikeriensuojelualueeksi vuonna 1983. Kansallispuiston pinta-ala on 1 985 neliökilometriä ja se sijaitsee 200–4 571 metrin korkeudella merenpinnasta. Namdaphan kansallispuistosta on löydetty yli 1 000 kasvilajia, joista useat ovat harvinaisia, uhanalaisia tai kotoperäisiä. Puiston alueella tavataan noin 100 nisäkäslajia ja vähintään 500 lintulajia. thumb|250px|Sapria himalayana on harvinainen loiskasvi, jota tavataan puistossa. ==Lähteet== == Aiheesta muualla == Luokka:Intian kansallispuistot Luokka:Arunachal Pradesh
Elia Dalla Costa

Elia Dalla Costa (14. toukokuuta 1872 Villaverla – 22. joulukuuta 1961 Firenze) oli italialainen kardinaali ja Vanhurskas kansakuntien joukossa.The Cardinals of the Holy Roman Church: DALLA COSTA, Elia Dalla Costa opiskeli Vicenzan sekä Padovan seminaareissa ja myöhemmin Padovan yliopistossa. Hänet vihki papiksi Antonio Feruglio 25. heinäkuuta 1895. Hän toimi kirjallisuuden professorina Vicenzan seminaarissa. Ensimmäisen maailmansodan aikana hän antoi humanitaarisia palveluja haavoittuneille sotilaille ja huolehti orvoiksi jääneistä lapsista. Hänet valittiin Padovan piispaksi 25. toukokuuta 1923, ja konsekroinnin suoritti 12. elokuuta Ferdinando Rodolfi, jota avustivat Andrea Giacinto Longhin ja Apollonio Maggio. Dalla Costan piispan motto oli Virtus ex alto. Dalla Costa siirrettiin 19. joulukuuta 1931 Firenzen arkkipiispaksi. Tammikuusta toukokuuhun 1932 hän toimi myös Padovan apostolisena hallitsijana. Hänet ylennettiin kardinaalipapiksi 13. maaliskuuta 1933. Dalla Costa osallistui vuosien 1939 ja 1958 konklaaveihin. Hän pelasti toisen maailmansodan aikana muun muassa juutalaisia natsien vainoilta.Elia Dalla Costa - Yad Vashem Hänet tunnustettiin Vanhurskaaksi kansakuntien joukossa 26. marraskuuta 2012. Dalla Costa kuoli hengityselinkomplikaatioihin. Hän oli tuolloin pyhän kardinaalikollegion vanhin jäsen. == Lähteet == == Aiheesta muualla == * Catholic-Hierarchy.org: Elia Cardinal Dalla Costa Luokka:Italialaiset kardinaalit Luokka:Katoliset arkkipiispat Luokka:Vanhurskaat kansakuntien joukossa Luokka:Vuonna 1872 syntyneet Luokka:Vuonna 1961 kuolleet
Joseph Mees

Joseph Mees (18. huhtikuuta 1923 Bornem – 9. joulukuuta 2001) oli belgialainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi 4. huhtikuuta 1948 ja nimitettiin Ypreksen titulaariarkkipiispaksi sekä apostoliseksi nuntiukseksi Indonesiaan 14. kesäkuuta 1969. Piispaksi vihkiminen seurasi 30. kesäkuuta. Pääkonsekraattorina toimi Jean-Marie Villot, jota avustivat Sergio Pignedoli ja Emiel-Jozef De Smedt.Catholic- Hierarchy.org: Archbishop Joseph Mees Mees sai 10. heinäkuuta 1973 nimityksen nuntiukseksi Paraguayyn. 19. tammikuuta 1985 hänet siirrettiin apostoliseksi delegaatiksi Etelä-Afrikkaan ja pro-nuntiukseksi Lesothoon. Hän erosi tehtävistään lokakuussa 1987. == Lähteet == Luokka:Belgialaiset papit Luokka:Katoliset arkkipiispat Luokka:Pyhän istuimen diplomaatit Luokka:Vuonna 1923 syntyneet Luokka:Vuonna 2001 kuolleet
Murielle Ahouré

Murielle Ahouré (s. 23. elokuuta 1987 Abidjan) on norsunluurannikkolainen pikajuoksija. Sisäratojen MM-kilpailuissa 2012 Ahouré sijoittui 60 metrin juoksussa toiseksi. Lontoon olympialaisissa hän sijoittui 100 metrillä seitsemänneksi ja 200 metrillä kuudenneksi. Moskovan MM-kisoissa 2013 Ahourésta tuli ensimmäinen afrikkalainen 100 metrin MM-mitalisti sijoittumalla hopealle. Lisäksi hän täydensi mitalisaldoaan olemalla toinen myös 200 metrin loppukilpailussa. Hän sai hopeaa Sopotin MM-hallikilpailujen 2014 60 metrillä ja saman vuoden Afrikan-mestaruuskilpailuissa hän sijoittui 100 metrillä toiseksi ja voitti 200 metrin juoksun. Ahouré karsiutui 100 metrin välierissä Pekingin MM-kilpailuissa 2015. Hän saavutti Durbanin Afrikan- mestaruuskilpailuissa 2016 kultaa 100 metrillä ajalla 10,99 ja pronssia 4 × 100 metrin viestissä. Rio de Janeiron olympialaisissa hän karsiutui 100 ja 200 metrin välierissä. Lontoon MM-kilpailuissa 2017 hän sijoittui 100 metrillä neljänneksi ajalla 10,98. Ahouré voitti 60 metrin maailmanmestaruuden Birminghamin sisäratojen MM-kilpailuissa 2018 Norsunluurannikon ennätysajalla 6,97. Dohan MM-kilpailuissa 2019 hän sijoittui 100 metrillä viidenneksi ajalla 11,02. Vuonna 2021 järjestetyissä Tokion olympialaisissa hän karsiutui 100 metrin välierissä, samoin Eugenen MM-kilpailuissa 2022. Budapestin MM- kilpailuissa 2023 hän karsiutui 100 metrin alkuerissä. Ahouré juoksi 100 metrin juoksussa uuden Afrikan ennätyksen 10,78 s Montverdessä Yhdysvalloissa 11. kesäkuuta 2016. Edellinen ennätys, 10,79 s, oli Blessing Okagbaren nimissä. == Henkilökohtaiset ennätykset == * 100m juoksu: 10,78 AR (Montverde, 2016) * 200m juoksu: 22,24 (Monaco, 2013) == Lähteet == * * ===Viitteet=== Luokka:Norsunluurannikkolaiset pikajuoksijat Luokka:Vuonna 1987 syntyneet Luokka:Elävät henkilöt
Bobley Anderson

Bobley Anderson Allègne (s. 3. maaliskuuta 1992 La Boa, Norsunluurannikko) on norsunluurannikkolainen jalkapalloilija. Hän edustaa belgialaista Zulte Waregemia ja on pelipaikaltaan hyökkäävä keskikenttäpelaaja. == Seurajoukkueura == Bobley siirtyi vuonna 2012 kasvattajaseurastaan AFAD Djékanousta marokkolaiseen Wydad Casablancaan viisivuotisella sopimuksella.Bobley Anderson at Wydad for 5 years MTN Football. Viitattu 20.7.2013. 4\. heinäkuuta 2013 Bobley teki viisivuotisen sopimuksen espanjalaisseura Málagan kanssa.Bobley Anderson, nuevo jugador del Málaga CF hasta la 2017/18 Málaga CF. Viitattu 20.7.2013. == Lähteet == == Aiheesta muualla == * Bobley Andersonin esittely Málagan virallisella sivustolla Luokka:Norsunluurannikkolaiset jalkapalloilijat Luokka:Vuonna 1992 syntyneet Luokka:Elävät henkilöt
Paavo Kähkölä

Paavo Ilmari Kähkölä (14. syyskuuta 1928 Tervola – 17. marraskuuta 2001) oli suomalainen toimittaja ja kirjailija. Kähkölän vanhemmat olivat maanviljelijä Matti Vilho Kähkölä ja Priita Katariina Leinonen. Hän kävi Salon maanviljelyskoulun 1947–1949 ja Mustialan maamiesopiston 1950–1951 valmistuen agrologiksi 1951. Kähkölä oli Kainuun Sanomien toimittajana ja toimitussihteerinä 1954–1960, Iisalmen Sanomien päätoimittajana 1960–1963 sekä Suomenmaan toimittajana ja toimituspäällikkönä 1963–1971. Hän oli sitten Yleisradion palveluksessa tv1:n toimittajana 1971–1974, tv2:n toimittajana 1975–1976 ja tv2:n toimituspäälikkönä vuodesta 1976. Paavo Kähkölä oli naimisissa kaksi kertaa: * 1955–1974 toimittaja Aune Rönkän kanssa, liitto päättyi avioeroon * vuodesta 1975 filosofian kandidaatti Riitta Maija Ahon kanssa Hänellä oli ensimmäisestä avioliitostaan kaksi poikaa ja toisesta avioliitosta kaksi tytärtä. == Teoksia == * Tästä lähdetään keskusta ; toim. Paavo Kähkölä. Kirja-Mono, Helsinki 1968 * Siirtomaasuomi ; tekijät Aku-Kimmo Ripatti ja Paavo Kähkölä. Gummerus 1970 * Suomen idänkauppa ; tekijät Aku- Kimmo Ripatti ja Paavo Kähkölä. Otava 1971 * Suomi k-linjalla ; kirj. Paavo Kähkölä ym. Otava 1974 * Toinen tasavalta ; kirj. Paavo Kähkölä, Toivo Pihlajaniemi, Sauli Pyyluoma ; kuvitus Kari Suomalainen ym. Otava 1976 * Kekkonen. Gummerus 1984, 2. painos 1986 * * Urho Kekkonen 1900-1986 : kansanmies ja ruhtinas. Gummerus 2000 * Kun nuorisohotelliaate Suomeen tuotiin : Nuorisosäätiö 40 vuotta. Nuorisosäätiö, Helsinki 2001 == Palkinnot == * 1973 Valtion tiedonjulkistamispalkinto osallisuudesta TV1:ssä esitettyyn Kansalaisen tietolaari-sarjaan * 1991 Yleisradion sivistyspalkinto == Lähteet == * Kuka kukin on 1978 (Projekt Runeberg) * Gummerus Kustannus kirjailijat : Paavo Kähkölä == Aiheesta muualla == * EloNet : Paavo Kähkölän tuottamia, käsikirjoittamia tai ohjaamia tv-ohjelmia * Internet Movie Database : Paavo Kähkölän tuottamia, käsikirjoittamia tai ohjaamia tv-ohjelmia * Urho Kekkosen kirje päätoimittaja Paavo Kähkölälle 22.1.1963 Luokka:Suomalaiset päätoimittajat Luokka:Suomalaiset televisiotoimittajat Luokka:Vuonna 1928 syntyneet Luokka:Vuonna 2001 kuolleet
K. J. Ståhlberg -mitali

K. J. Ståhlberg -mitali on Juristiliiton myöntämä mitali henkilölle, jonka toiminnalla on ollut huomattava merkitys kansallisesti tai kansainvälisesti yhteiskunnalle, lakimieskunnalle, oikeuselämälle tai oikeustieteelle. Mitalia on myönnetty vuodesta 1989 alkaen. == Mitalistit == Vuodesta 1989 lähtien myönnetyn mitalin ovat saaneet seuraavat henkilöt: * professori Matti Ylöstalo 1989 * KHO:n presidentti Antti Suviranta 1991 * oikeusneuvos Pirkko-Liisa Haarmann 1993 * OTT Raimo Pekkanen 1994 * professori Edward Andersson 1995 * professori Aulis Aarnio 1997 * kansliapäällikkö Kirsti Rissanen 1999 * oikeusneuvos Juhani Wirilander 2001 * professori Erkki Havansi 2003 * oikeusneuvos Gustaf Möller 2005 * kansleri Leena Kartio 2007 * professori Mikael Hidén 2009 * professori Heikki Halila 2011 * ministeri Lauri Tarasti 2013 *korkeimman oikeuden presidentti Pauliine Koskelo 2015 *tasavallan presidentti Sauli Niinistö 2017 *oikeustieteen lisensiaatti Tiina Astola 2019 *oikeuskansleri Jaakko Jonkka 2021 *korkeimman hallinto-oikeuden presidentti Kari Kuusiniemi 2023 == Lähteet == Luokka:K. J. Ståhlberg Luokka:Suomalaiset palkinnot
Valérien Bélanger

Valérien Bélanger (6. huhtikuuta 1902 – 19. helmikuuta 1983) oli kanadalainen roomalaiskatolinen piispa. Hänet vihittiin papiksi 29. toukokuuta 1926 ja nimitettiin Montréalin arkkihiippakunnan vihkipiispaksi sekä Cyrenen titulaaripiispaksi 16. maaliskuuta 1956. Piispaksi vihkiminen seurasi 11. toukokuuta. Pääkonsekraattorina toimi Paul-Émile Léger, jota avustivat Percival Caza ja Laurent Morin.Catholic-Hierarchy.org: Bishop Valérien Bélanger Bélanger osallistui Vatikaanin toiseen kirkolliskokoukseen. Hän toimi vihkipiispana, kunnes kuoli 80-vuotiaana virassa. == Lähteet == Luokka:Kanadalaiset papit Luokka:Katoliset piispat Luokka:Vuonna 1902 syntyneet Luokka:Vuonna 1983 kuolleet
National Film Preservation Board

pienoiskuva|National Film Preservation boardin virallinen logo. National Film Preservation Board valitsee vuosittain 25 elokuvaa Yhdysvaltain Kongressin kirjaston ylläpitämään National Film Registry -arkistoon. National Film Preservation Board perustettiin National Film Preservation Act -lain nojalla 1988. == Lähteet == Luokka:Yhdysvaltain elokuva Luokka:Yhdysvaltain liittovaltion hallinto
Producers Guild of America Award

Producers Guild of America Award on elokuva-alan palkinto, jonka on myöntänyt Yhdysvaltain elokuvatuottajien kilta Producers Guild of America vuodesta 1990 lähtien. == Aiheesta muualla == * Virallinen sivu producersguild.org Luokka:Yhdysvaltalaiset elokuvapalkinnot
Luhman 16

Luhman 16 (tunnetaan myös nimellä WISE 1049-5319 tai pidemmin WISE J104915.57-531906), on kahdesta ruskeasta kääpiöstä koostuva kaksoistähti noin 6,6 valovuoden päässä Maasta, Purjeen tähdistössä. Se on Aurinkoa kolmanneksi lähin tähtijärjestelmä. Tähtijärjestelmä löydettiin WISE-satelliitin vuosina 2010−2011 ottamista kuvista, ja löydöstä raportoitiin 11. maaliskuuta 2013. Tähtijärjestelmän kaksi ruskeaa kääpiötä kiertävät toisiaan 3 AU:n etäisyydellä noin 25 vuodessa. == Löytäminen == Luhman 16:n löysi Pennsylvanian osavaltionyliopiston tutkija Kevin Luhman WISE-satelliitin tammikuun 2010 ja tammikuun 2011 välillä ottamista kuvista. Löydöstä raportoitiin ensimmäistä kertaa 11. maaliskuuta 2013. Luhman 16:n löytämisestä tekee erityisen sen, että se oli Aurinkoa lähin löydetty tähtijärjestelmä sitten Barnardin tähden löytämisen vuonna 1916. WISE 1049-5319 on kolmanneksi Aurinkoa lähin tähti Alfa Centaurin ja Barnardin tähden jälkeen. == Katso myös == *Luettelo lähimmistä tähdistä *WISE 0855–0714 == Lähteet == == Aiheesta muualla == Luokka:Purjeen tähdistö Luokka:Kaksoistähdet Luokka:Lähimmät tähdet Luokka:Paikallinen kuuma kupla Luokka:Ruskeat kääpiöt
Khangchendzongan kansallispuisto

Khangchendzongan kansallispuisto (aiemmin Kanchenjungan kansallispuisto) on kansallispuisto Sikkimissä, Intiassa. Puisto on nimetty Kanchenjunga-vuoren mukaan. Puisto on perustettu 26. elokuuta 1977 ja sen pinta-ala on 850 neliökilometriä. Puistoon kuuluvat alueet sijaitsevat 1 830–8 550 metrin korkeudella merenpinnasta. Puiston alueella tavattavia eläinlajeja ovat esimerkiksi puuleopardi, lumileopardi ja huulikarhu. Lintulajeja puistossa tavataan melkein 550. Unesco lisäsi paikan maailmanperintöluetteloon vuonna 2016. ==Lähteet== Luokka:Intian kansallispuistot Luokka:Sikkim Luokka:Unescon maailmanperintökohteet Intiassa